Asuntojen hintatiedot internet-hankkeen ohjausryhmä

Asettaminen	
	Ympäristöministeriö on tänään asettanut  ohjausryhmän organisoimaan, ohjaamaan ja 
valvomaan asuntojen hintatietojen internet-pilottihankkeen toteuttamista.	

Toimikausi	
	19.6.2006 - 31.1.2007  	

Tausta	
	Asuntoministeri Hannes Manninen antoi vuoden 2005 marraskuussa ympäristöministeriölle tehtäväksi selvittää mahdollisuudet julkistaa alueellisesti nykyistä täsmällisempiä ja 
nopeammin käytettävissä olevia tietoja asuntojen toteutuneista kauppahinnoista. Tietojen välityskanavana käytettäisiin internetiä.

Ympäristöministeriö on selvittänyt hankkeen toteuttamismahdollisuuksia eri sidosryhmien kanssa. Selvityksessä on päädytty siihen, että tiedot tulisivat perustumaan kiinteistövälittäjien tietoihin koskien 15 suurinta kaupunkia. Hintatiedot tulisivat olemaan osa Valtion asuntorahaston ylläpitämää asuminen.fi-portaalia.	

Tavoitteet	
	Hankkeen keskeisinä tavoitteina ovat mm.
- parantaa kuluttajien mahdollisuuksia saada nykyistä nopeammin tietoja omistusasuntojen hinnoista
- kehittää asuminen.fi-portaalia asumista koskevan sähköisen tiedon keskeisenä lähteenä
- nopeuttaa asuntohallinnon tietojen saamista suurimpien kaupunkien asuntomarkkinoiden kehityksestä sekä parantaa tietojen laatua ja kehittää niiden raportointia ottaen huomioon hankkeessa mukana olevien tietotarpeet	

Tehtävä	
	Ohjausryhmän tehtävänä on mm.
- organisoida hankkeen toiminta em. tavoitteiden saavuttamiseksi,
- nimetä hankkeen toteutuksen kannalta tarvittavat ryhmät sekä ohjata ja valvoa niiden työtä,
- hyväksyä hankkeessa tuotetut tulokset ja palvelut sekä
- varmistaa hankkeen työn tuloksena syntyvien tuloksien ja palvelujen käyttöönotto.

Hankkeen työssä tulee noudattaa ympäristöhallinnon tiedon hallinnan hanke -ohjeessa kuvattuja toimintatapoja.	

Organisointi	
		Puheenjohtaja Markku Tahvanainen, kehittämisjohtaja, ympäristöministeriö 	
		Jäsenet:	
		Jarmo Linden, johtaja, Valtion asuntorahasto 	
		Olavi Hyttinen, tietohallintopäällikkö, Valtion asuntorahasto 	
		Heikki Heikkilä, tietohallintojohtaja, ympäristöministeriö 	
		Tommi Laanti, ylitarkastaja, ympäristöministeriö 	
		Heidi Gustafsson, asuntopalvelupäällikkö, Osuuspankkikeskus 	
		Jukka Malila, toimitusjohtaja, Suomen Kiinteistönvälittäjäliitto ry 	
		Sihteeri Kimmo Huovinen, erikoissuunnittelija, Valtion asuntorahasto 	
		
	Edustajat on valittu ennen kaikkea heidän asiantuntemuksensa perusteella, joten jäseniä valittaessa ei ole voitu kaikilta osin noudattaa naisten ja miesten välisestä tasa-arvosta annetun lain 4 §:n 2 momenttia.

Ohjausryhmällä on oikeus kuulla asiantuntijoita.	

Kustannukset ja rahoitus	
	Ohjausryhmän työ tehdään virkatyönä.

Ohjausryhmän työstä aiheutuvat matka- ja kokouskustannukset maksetaan momentilta 350121023 (työryhmät/ARO-asuminen).	

	Kansliapäällikkö	Sirkka Hautojärvi	

	
	Hallintojohtaja	Riitta Rainio	

LIITTEET	
	Perusmuistio	

JAKELU	
	Ohjausryhmän puheenjohtaja ja jäsenet	

TIEDOKSI	
	Ympäristöministeriön osastot ja yksiköt
Valtion asuntorahasto
Osuuspankkikeskus
Suomen Kiinteistövälittäjien liitto
Tietosuojavaltuutetun toimisto